Istanbulda nogiron-amputantlar o‘rtasidagi jahon chempionati yarimfinal bahsi yakuniga yetdi. «Beshiktosh» klubining uy stadionida o‘tgan bahsda O‘zbekiston mezbon Turkiyaga qarshi saf tortdi. O‘yinning 1-daqiqasida kiritilgan gol yakunda Yevropaning amaldagi chempioni sanalmish turklarga g‘alaba keltirdi - 1:0. Shu tariqa, O‘zbekiston 3-o‘rin uchun bahsda Haitiga qarshi maydonga tushsa, Turkiya finalda Angolaga qarshi to‘p suradigan bo‘ldi. Hal qiluvchi bahslar 9 oktabr kuni o‘tkaziladi. 7 oktabr  Amputantlar o‘rtasidagi JCh-2022. Yarimfinal.  Turkiya - O‘zbekiston - 1:0 Ma’lumot uchun, O‘zbekiston nogiron-amputantlar jamoasi turnirning 5 karra g‘olibi sanaladi.